ගමගේ මහතා පවසයි.එම සැත්කම් මෙතෙක් දිනක් නතර වී තිබුණි.එම රෝහලේ හදවත් සැත්කම් ඒකකයේ වෛද්‍යවරයකු හා හෙදියක අතර ඇතිවූ ගැටුමක් නිසා මේ ඒකකයේ හදවත් සැත්කම් මාස තුනක් පමණ නැවතී තිබිණ.මේ නිසා හදවත් සැත්කම් සිදු කළ යුතු රෝගීන් සියයකට අධික පිරිසක් අපහසුතාවට පත්ව ඇති බව රෝහල් ආරංචි මාර්ග සඳහන් කරයි.හදවත් සැත්කම් පිළිබඳ කනිෂ්ඨ වෛද්‍යවරු යෙදවීම මඟින් නැවත රෝහලේ ශල්‍යකර්ම ආරම්භ කරන අතර එමඟින් මේ අර්බූදයට විසඳුමක් ලැබෙන බව ද අධ්‍යක්ෂවරයා කීය.මේ ශල්‍ය ඒකකයේ වැඩ කටයුතු කරගෙන යාම සඳහා කොළඹ ජාතික රෝහලෙන් හදවත් ශල්‍ය වෛද්‍යවරු ඉල්ලා සිටියත් ජයවර්ධනපුර රෝහලේ පෞද්ගලික ගැටලුව ද විසඳාගෙන නොමැතිකම නිසා ජාතික රෝහලෙන් වෛද්‍යවරු එහි සේවයේ යෙදවීමට පියවර ගෙන නොමැත.මේ පෞද්ගලික ගැටලුව විසඳාගෙන නොතිබිය දී ජාතික රෝහලෙන් වෛද්‍යවරු අනුයුක්ත කිරීම මඟින් එම වෛද්‍යවරුන් ද අපහසුතාවට පත්වීම නිසා එසේ අනුයුක්ත කිරීමට පියවර ගෙන නොමැති බව වාර්තා වේ..